กูรูแนะซื้อ 2 หุ้นสื่อสาร-ปันผลโดดเด่นSET บ่ายลดช่วงลบระหว่างรอผลเฟด
SET เช้านี้ปรับตัวลงตามตลาดภูมิภาคหลังดาวโจนส์ปิดลบเมื่อคืนที่ผ่านมา ส่วนราคาน้ำมันที่ปรับตัวลงกดดันหุ้นพลังงาน อีกทั้งเงินดอลลาร์สหรัฐกลับมาแข็งค่าก่อนการประชุมเฟดคืนนี้ นอกจากนี้ ยังมีการประชุม BOJ ศุกร์นี้ เล็งจะมีการกระตุ้นเศรษฐกิจ บ่ายลุ้นดัชนีกระเตื้องขึ้นบ้างแม้อาจอยู่ในแดนลบ โดยมีแนวรับ 1,405 แนวต้าน 1,430 จุด
28 ต.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (28 ต.ค.) เช้านี้ปรับตัวลงตามตลาดหุ้นทั่วโลก โดยตลาดภูมิภาคต่างปรับตัวลงทั่วหน้าตามดาวโจนส์ที่เมื่อคืนที่ผ่านมาปิดลบ ส่วนหนึ่งมาจากราคาน้ำมันที่ปรับตัวลงทำให้ไปกดดันหุ้นในกลุ่มพลังงาน อีกทั้งเงินดอลลาร์สหรัฐกลับมาแข็งค่าชั่วคราวทำให้เงินประเทศอื่นอ่อนค่า อย่างไรก็ตามต้องจับตาผลประชุมเฟดในคืนนี้ ในทางกลยุทธ์แนะถือต่อได้ เชื่อข่าวดียังไม่หมด โดยยังมีประชุม BOJ ศุกร์นี้ เล็งจะมีการกระตุ้นเศรษฐกิจ
นักวิเคราะห์คาดช่วงบ่าย ดัชนีฯกระเตื้องขึ้นบ้างแม้อาจจะยังอยู่ในแดนลบ พร้อมให้แนวรับ 1,405 แนวต้าน 1,430 จุด ขณะที่ แนะนำซื้อหุ้นกลุ่มสื่อสารอย่าง INTUCH-ADVNC ที่ได้รับผลดีจากการประมูล 4G กลางเดือน พ.ย.นี้ ขณะที่อัตราผลตอบแทนจากเงินปันผลสูง 5.4-6.1%
 
นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยเช้านี้ปรับตัวลงในทิศทางเดียวกับตลาดหุ้นทั่วโลก โดยตลาดหุ้นภูมิภาคต่างปรับตัวลงกันทั่วหน้า ตามดาวโจนส์ที่เมื่อคืนที่ผ่านมาติดลบเช่นกัน ทั้งนี้ส่วนหนึ่งเป็นผลจากราคาน้ำมันดิบที่ปรับตัวลง ทำให้ไปกดดันหุ้นในกลุ่มพลังงานและมากดดันตลาดเหมือนกัน
อีกทั้งค่าเงินดอลลาร์สหรัฐได้กลับมาแข็งค่าขึ้นชั่วคราว ทำให้เงินประเทศอื่นต่างอ่อนค่าลง อย่างไรก็ตาม ต้องรอดูผลการประชุมธนาคารกลางสหรัฐ (FED) ในคืนนี้ คาดว่ายังคงอัตราดอกเบี้ยไว้เท่าเดิม ไม่น่าจะมีอะไรเป็นพิเศษ ในทางกลยุทธ์แนะให้ถือต่อได้ เพราะเชื่อว่าข่าวดียังไม่หมด นอกจากนี้ ยังมีการประชุม BOJ ในวันศุกร์นี้ (30 ต.ค.) คาดหวังว่าจะมีการกระตุ้นเศรษฐกิจเพิ่มเติม
แนวโน้มการลงทุนบ่ายนี้ คาดตลาดฯคงจะกระเตื้องได้บ้างแม้ว่าอาจจะยังอยู่ในแดนลบ พร้อมให้แนวรับ 1,405 จุด ส่วนแนวต้าน 1,430 จุด 
 
บล.ธนชาต ระบุในบทวิเคราะห์ (27 ต.ค.) ว่า ดัชนีเจอแรงขายหุ้นขนาดใหญ่ โดยเฉพาะกลุ่มพลังงาน และธนาคาร ส่งผลกดดัน SET ปรับลดลงแรงกว่าที่คาดการณ์ไว้ในช่วงเช้าที่ผ่านมา อย่างไรก็ตามการปรับลดลงของ SET ไม่ได้ทำให้มุมมองบวกระยะสัปดาห์เปลี่ยนไป และคงมองเป็นโอกาส “ซื้อ” ด้วยเป้าหมายระยะสั้นที่ 1,450 จุด หรือถัดไปที่ 1,500 จุด เหมือนเดิม โดยมีปัจจัยที่ต้องติดตามได้แก่ 1) ผลการดำเนินงาน SCC ช่วงบ่ายวันนี้ และ 2) สัญญาณการขึ้นดอกเบี้ย Fed หลังการประชุม FOMC คืนนี้
อย่างไรก็ตาม การปรับลดลงของ SET เป็นโอกาสในการ “ซื้อ” หุ้นอีกครั้ง โดยเฉพาะหุ้นกลุ่มสื่อสารอย่าง INTUCH-ADVNC ที่ได้รับผลดีจากการประมูล 4G กลางเดือน พ.ย.นี้มากที่สุด นอกจากนี้เรายังประเมินผลการดำเนินงานหุ้นกลุ่มสื่อสาร โดยเฉพาะ ADVANC-INTUCH กลับมาเติบโตอีกคร้งตั้งแต่ปี 2558-59 เป็นต้นไป หลังจากทรงตัวในช่วงปี 2557-58 ขณะที่อัตราผลตอบแทนจากเงินปันผลสูง 5.4-6.1%
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
LPH มูลค่าการซื้อขาย 3,686.51 ล้านบาท ปิดที่ 6.95 บาท เพิ่มขึ้น 1.95 บาท
JAS มูลค่าการซื้อขาย 2,459.60 ล้านบาท ปิดที่ 5.55 บาท ไม่เปลี่ยนแปลง
PTT มูลค่าการซื้อขาย 1,524.27 ล้านบาท ปิดที่ 284.00 บาท ลดลง 1.00 บาท
KBANK มูลค่าการซื้อขาย 665.39 ล้านบาท ปิดที่ 178.00 บาท ลดลง 1.00 บาท
TRUE มูลค่าการซื้อขาย 05.87 ล้านบาท ปิดที่ 10.40 บาท ไม่เปลี่ยนแปลง
 
ที่มา: สำนักข่าวอินโฟเควสท์